Olav Lian

Olav Lian (født 29. juli 1906 i Frol, død 23. mai 2000) var en kjent norsk skiløper i mellomkrigstiden. Han var opprinnelig fra Lian gård i Frol i nåværende Levanger kommune i Trøndelag. Som aktiv representerte han Frol Skilag, BUL og Idrettslaget Sverre.

Biografi 
Olav Lian var én av sju brødre som alle var aktive skiløpere. Lian ble norgesmester i kombinert i 1933 og 1935, og han kom på andreplass i kombinert i 1937 og 1938. Han ble nummer tre i 17 km langrenn i NM 1936. I VM 1934 ble han nr. 39 på 17 km, nr. 22 i kombinert og nr. 12 på 50 km. Han ble også tatt ut til OL i 1936.

Som voksen bodde Olav Lian i Trondheim, og drev  skifabrikken Trønderski, som han også var med og startet. Under andre verdenskrig var han med i motstandsbevegelsen i Trondheim.

Heder 
 Kongepokalen 1936 for Frol Skilag
 Kongepokalen 1935 for Freidig
 Kongepokalen 1933 for Freidig
 Kongepokalen 1931 for Freidig

Referanser

Kilder 
 
 Erling Ranheim (red.): Norske skiløpere - Skihistorisk oppslagsverk i 5 bind - Østlandet Nord, s. 102. Skiforlaget - Erling Ranheim, Oslo 1955.

Eksterne lenker 
 Om Olav Lian hos Frol IL
 Oversikt over kongepokalvinnere hos skiforbundet.no (pdf-fil)

Norske kombinertløpere
Norgesmestere i kombinert
Norske skisportsutøvere
Norske motstandsfolk under andre verdenskrig
Personer fra Levanger kommune
Kongepokalvinnere i skiidrett
Fødsler i 1906
Dødsfall i 2000